На основу члана 15. став 12. и члана 21. став 1. Закона о локалним изборима („Службени гласник РС“, број 129/07, 34/10 – одлука УС, 54/11, 12/20 и 68/20)**,** Изборна комисија општине Велика Плана, на седници одржаној 4. јуна 2020. године у 10.00 часова, донела је

**Р Е Ш Е Њ Е**

**УТВРЂУЈЕ СЕ** да јеизборна листа **МЕТЛА 2020 – Дејан В. Шулкић** коју је, 2. јуна 2020. године, поднела **Демократска странка Србије** за изборе за одборнике у Скупштини општине Велика Плана, расписане за 21. јун 2020. године **повучена**.

**О б р а з л о ж е њ е**

Демократска странка Србије је дана 2. јуна 2020. године Изборној комисији општине Велика Плана поднела изборну листу са кандидатима за изборе за одборнике Скупштине општине Велика Плана под називом МЕТЛА 2020 – Дејан В. Шулкић.

Изборна комисија општине Велика Плана је дана 3. јуна 2020. године донела закључак којим се Демократској странци Србије налаже да у року од 48 часова од часа пријема закључка отклони недостатке изборне листе, уз навођење радњи које треба подносилац изборне листе да обави ради отклањања недостатака.

Дана 3. јуна у 16.00 часова Демократска странка Србије је преко овлашћеног лица поднела предлог за повлачење изборне листе МЕТЛА 2020 – Дејан В. Шулкић.

Чланом 21. став 1. закона о локалним изборима („Службени гласни РС“ број 129/07, 34/10 – одлука УС, 54/11, 12/20 и 68/20) прописано је да подносилац изборне листе може повући листу најдоцније до дана утврђивања збирне изборне листе.

Како је подносилац изборне листе поднео предлог за повлачење изборне листе у законом прописаном року, то је Изборна комисија устврдила да су испуњени услови за повлачење изборне листе МЕТЛА 2020 – Дејан В. Шулкић, па је донето решење као у диспозитиву.

**Број: 013-23/2020-III**

**У Великој Плани, 4. јуна 2020. године**

**ИЗБОРНА КОМИСИЈА ОПШТИНЕ ВЕЛИКА ПЛАНА**

**ПРЕДСЕДНИК**

Страхиња Павешковић